b'\n_START_ARTICLE_\nVapaat markkinat\n_START_PARAGRAPH_\nVapaat markkinat on taloudessa tilanne, jossa tietyn hy\xc3\xb6dykkeen hinta muodostuu myyjien ja ostajien yhteisell\xc3\xa4 p\xc3\xa4\xc3\xa4t\xc3\xb6ksell\xc3\xa4 ilman rajoitteita tai s\xc3\xa4\xc3\xa4d\xc3\xb6ksi\xc3\xa4._NEWLINE_K\xc3\xa4yt\xc3\xa4nn\xc3\xb6ss\xc3\xa4 vain hyvin harva markkina on t\xc3\xa4ysin vapaa s\xc3\xa4\xc3\xa4telyst\xc3\xa4. S\xc3\xa4\xc3\xa4d\xc3\xb6ksi\xc3\xa4 voidaan perustellaan esimerkiksi informaation ep\xc3\xa4symmetrisyydell\xc3\xa4, jonka vuoksi kuluttajan asemaa halutaan parantaa. Monien hy\xc3\xb6dykkeiden markkinoilla on my\xc3\xb6s ep\xc3\xa4t\xc3\xa4ydellist\xc3\xa4 kilpailua, joka voi aiheuttaa markkinoille tehottomuutta._NEWLINE_Vapaat markkinat voivat my\xc3\xb6s viitata talouteen, jossa kaikkien hy\xc3\xb6dykkeiden hinnat muodostuvat alussa mainitulla tavalla. Hallinnon rooli on rajattu pelk\xc3\xa4st\xc3\xa4\xc3\xa4n omistusoikeuksien valvomiseen. T\xc3\xa4m\xc3\xa4 on tietyss\xc3\xa4 mieless\xc3\xa4 markkinatalouden pisimm\xc3\xa4lle viety muoto, jossa ei ole veroja, tulleja tai muita s\xc3\xa4\xc3\xa4d\xc3\xb6ksi\xc3\xa4 kuten pakollisia vakuutuksia tai v\xc3\xa4himm\xc3\xa4ispalkkaa. Vapaiden markkinoiden vastakohta on suunnitelmatalous, jossa hallinto m\xc3\xa4\xc3\xa4ritt\xc3\xa4\xc3\xa4 hinnat; n\xc3\xa4iden v\xc3\xa4limaastossa on sekatalous._NEWLINE_Jotkut poliittiset aatteet, kuten markkinaliberalismi, pit\xc3\xa4v\xc3\xa4t markkinoiden vapautta tavoiteltavana asiana (kaikki hy\xc3\xb6dykkeet tuotettava markkinaehtoisesti).'